
Esselamu alejkum we rahmetullahi we berekatuhu


78. ajet sure El-Isra Besim Korkut prevodi:


“Obavljaj propisane molitve kad Sunce s polovine neba krene, pa do noćne tmine, i molitvu u zoru jer molitvi u zoru mnogi prisustvuju.”


Isti ajet u tefsiru Ibn-Kesira je preveden:


“Obavljaj ***[namaz](https://pitajucene.com/search/Namaz/questions/ "Pretraži pitanja o namazu")*** kad Sunce s polovine neba krene, pa do noćne tmine, i namaz u zoru jer namazu u zoru mnogi prisustvuju.”


Isti ajet Mlivo prevodi:


“Obavljaj salat sa naginjanjem Sunca (zapadu), do mraka noći, i Kur’an (uči) zorom. Uistinu, Kur’an zorom je svjedočen.”


Koji prevod značenja je najbliži ispravnom? Ako može i ***[tefsir](https://pitajucene.com/search/tefsir/questions/ "Pretraži pitanja o tefsiru")*** ovog ajeta.  

U skraćenom izdanju tefsira od Ibn-Kesira se ne spominje učenje Kur’ana već objašnjava propisane namaze te smjenu meleka noći i meleka dana. Ono što zbunjuje je i to što se u ajetu na arapskom spominje Kur’an (“ve qur’ane-l-fedzri”).


* 
* 
* 
* 
* 
* 
* 

 
Koji prevod 78. ajeta sure El-Isra je najispravniji?

Ispravan je prevod tog ajeta i od Korkuta, a i prevod skraćene verzije Ibn Kesira.


Radi se o istom prevodu, samo što je u jednom korištena riječ „molitva“, a u drugom „namaz“. 


“Obavljaj ***[namaz](https://pitajucene.com/search/Namaz/questions/ "Pretraži pitanja o namazu")*** kad Sunce s polovine neba krene (duluk): Ovim se misli na ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiju), pa do noćne tmine (***[akšam](https://pitajucene.com/search/ak%C5%A1am/questions/ "Pretraži pitanja o akšam")*** i jaciju), i namaz u zoru (spominje se izraz Kur’an, iako se misli na namaz, iz razloga što bez učenja Kur’ana namaz nije ispravan), jer namazu u zoru mnogi prisustvuju (tj. meleki noći i meleki dana).” (El-Vahidi, El-Vedžiz, 1/644).


U ajetu se spominje izraz “duluk”, što prema Atau, Katadi, Mudžahidu, Hasanu i većini tabi’ina, odnosi se na period kad kad Sunce s polovine neba krene, i prema tom tumačenju, ovaj ajet obuhvata svih pet namaza.


Ve Kur’anel-fedžr: Ovdje se misli na salatul-fedžr, tj. ***[sabah](https://pitajucene.com/search/sabah/questions/ "Pretraži pitanja o sabah")*** namaz, a Kur’an se spominje jer bez njega namaz nije dozvoljen. (Pogledati: Begavi, Me’alimut-tenzil, 3/148.)


